



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

 Λευκάδα, 6/12/2022

**ΔΕΛΤΙΟ ΤΥΠΟΥ**

Ο δήμαρχος Λευκάδας Χαράλαμπος Καλός υπέγραψε εργολαβική σύμβαση με τoν κ. Ηλία Περδικάρη, ανάδοχο του έργου:«**ΑΠΟΚΑΤΑΣΤΑΣΗ ΚΟΙΜΗΤΗΡΙΟΥ ΝΙΚΙΑΝΑΣ»**, με προϋπολογισμό **43.505,90€**, και χρηματοδότηση από τη ΣΑΤΑ.

Συγκεκριμένα θα πραγματοποιηθούν οι κάτωθι εργασίες συντήρησης και αποκατάστασης του δημοτικού κοιμητηρίου Νικιάνας δήμου Λευκάδας:

* κατασκευή περιμετρικά του κοιμητηρίου αργολιθοδομής συνολικού μήκους 103 μέτρων και διαμόρφωση της όψης της
* διαμόρφωση τριών επιπέδων όπου θα στηριχθούν από αργολιθοδομές
* κατασκευή σκαλοπατιών μεταξύ των επιπέδων για την διευκόλυνση της πρόσβασης
* προμήθεια και διάστρωση κατάλληλου χώματος

Πέραν της δημιουργίας νέων ταφικών θέσεων, που θα εξυπηρετήσουν τις αυξανόμενες ανάγκες της τοπικής κοινότητας, θα βελτιωθεί και αισθητικά η εικόνα του κοιμητηρίου.

 ΑΠΟ ΤΟΝ ΔΗΜΟ ΛΕΥΚΑΔΑΣ